Diari Oficial de la Generalitat Valenciana


Sumari del DOGV 3492, del 11-05-1999 (1999/2936)

RESOLUCIÓ de 8 de març de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Anant-Inroads.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2936


Data del document
:   08-03-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació

RESOLUCIÓ de data 8 de març de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Anant-Inroads. [1999/S2936]
  
Vista la sol·licitud del dia 13 de juliol de 1998, que va entrar en el Registre General, el mateix dia, efectuada per la senyora Carmen March Ortí, en representació de la Fundació Anant-Inroads, en què se sol·licitava la inscripció de dita entitat en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que segons l'escriptura de data 5 de maig de 1998, i amb número de protocol 1794, autoritzada pel notari de l'Il·lustre Col·legi de València, senyor Vicente Espert Sanz, en aquesta data van comparéixer: el senyor Miguel-Ángel de Lasa Salamero; el senyor Vicente Iborra Martínez; el senyor José-Joaquín Mari Casañ; el senyor Francisco Llobell Mas; Grupo Audit, Consultores y Asesores, S. Coop. V., representada pel senyor Manuel Ferrer Beltrán; Caixa Popular, Coop. de Crédito, representada pel senyor Manuel Ferrer Beltrán; el senyor Enrique-Luis Belenguer Salvador; Florida Centre de Formació, Coop. V., representada pel senyor Emili Villaescusa Blanca; el senyor Antonio Llopis López; la senyora Lídia Labios Vendrell, i la senyora Virginia-Elena Carrera Planes; per a constituir en aquest acte l'entitat denominada fundació Anant-Inroads".
  
Observades pel Protectorat de Fundacions de la Comunitat Valenciana, determinades deficiències pel que fa a la dotació fundacional, i en la redacció estatutària, van ser corregides mitjançant l'escriptura d'esmena, autoritzada pel mateix notari, en data 30 de desembre de 1998, amb el número 5369 del seu protocol.
  
Segon
  
Segons el títol II dels seus estatuts, constitueixen el fi i objecte de la fundació el desenrotllament de tot tipus d'activitats assistencials, educatives, d'investigació, culturals, i de formació dirigides a promoure la inserció d'estudiants universitaris en llocs de treball d'empreses de la Comunitat Valenciana.
  
L'article 7 estatutari, estableix que seran potencials beneficiaris de la fundació els col·lectius formats per persones de qualsevol edat que estiguen cursant o hagen cursat estudis universitaris.
  
Tercer
  
La dotació de la fundació, conforme a l'escriptura de constitució de data 5 de maig de 1998, és de tres milions quaranta-dos mil set-centes trenta-set pessetes (3.042.737 pessetes), aportats pels fundadors de la següent forma:
  
- el senyor Miguel-Ángel de Lasa Salamero, aporta en diners metàl·lics la quantitat de 980 pessetes, i en valor de crèdits 299.950 pessetes, el que fa un total de tres-centes mil nou-centes trenta pessetes (300.930 pessetes).
  
- el senyor Vicente Iborra Martínez, aporta en diners metàl·lics la quantitat de 930 pessetes, i en valor de crèdits 300.000 pessetes, el que fa un total de tres-centes mil nou-centes trenta pessetes (300.930 pessetes).
  
- el senyor José-Joaquín Marí Casañ, aporta en diners metàl·lics la quantitat de 75.930 pessetes, i en valor de crèdits 225.000 pessetes, el que fa un total de tres-centes mil nou-centes trenta pessetes (300.930 pessetes).
  
- el senyor Francisco Llobell Mas, aporta en diners metàl·lics la quantitat de 5.930 pessetes, i en valor de crèdits 295.000 pessetes, el que fa un total de tres-centes mil nou-centes trenta pessetes (300.930 pessetes).
  
- Grup Audit, Consultors i Assessors, S. Coop.V., aporta en diners metàl·lics la quantitat de tres-centes mil nou-centes trenta pessetes (300.930 pessetes).
  
- Caixa Popular, Coop. de Crèdit, aporta en diners metàl·lics la quantitat de 173.562 pessetes, i en valor de divers material informàtic, la quantitat de 127.368 pessetes, el que suma un total de tres-centes mil nou-centes trenta pessetes (300.930 pessetes).
  
- el senyor Enrique-Luis Belenguer Salvador, aporta en diners metàl·lics la quantitat de 75.930 pessetes, i en valor de crèdits 225.000 pessetes, el que fa un total de tres-centes mil nou-centes trenta pessetes (300.930 pessetes).
  
- Florida Centre de Formació, Coop. V., aporta en diners metàl·lics la quantitat de tres-centes mil nou-centes trenta pessetes (300.930 pessetes).
  
- el senyor Antonio Llopis López, aporta en efectiu metàl·lic la quantitat de 126.530 pessetes i en valor de crèdits, la quantitat de 174.400 pessetes, el que suma un total de tres-centes mil nou-centes trenta pessetes (300.930 pessetes).
  
- La senyora Lídia Labios Vendrell, aporta en efectiu metàl·lic la quantitat de 43.120 pessetes i en valor de crèdits, la quantitat de 157.500 pessetes, el que suma un total de dues-centes mil sis-centes vint pessetes (200.620 pessetes).
  
- La senyora Virginia-Elena Carrera Planes, aporta en efectiu metàl·lic la quantitat de cent trenta-tres mil set-centes quaranta-sis pessetes (133.746 pessetes).
  
La realitat de les aportacions dineràries s'acredita mitjançant certificat de les entitat de crèdit Caixa Popular, incorporat a l'escriptura de constitució, i així mateix, s'ha depositat en efectiu metàl·lic, a nom de la fundació, el valor dels crèdits segons un altre certificat de la citada entitat de crèdit, que s'incorpora en l'expedient.
  
El valor del material informàtic, aportat per Caixa Popular Coop. Crèdit V., és el que figura en la relació de drets de crèdit aportats pels Fundadors a la Fundació Anant-Inroads, i que s'incorpora a l'escriptura de constitució.
  
Quart
  
D'acord amb allò que s'ha previst en la declaració III de la Carta Fundacional, i el títol IV dels estatuts fundacionals, el Patronat és l'òrgan de govern, representació i administració de la fundació, compost per un mínim de tres membres i un màxim de deu. El Patronat designarà per majoria absoluta dels seus membres, un president, i si fa el cas, un vicepresident. També designarà per majoria absoluta un secretari, que en cas de no ser patró, assistirà a la reunions del Patronat, amb veu però sense vot.
  
Els patrons romandran en el seu càrrec per cinc anys, i podran ser reelegits. En cas de substitució de patrons o de producció de vacant d'algun membre del Patronat, inclosos els patrons fundadors, la resta de membres designaran per majoria absoluta dels membres del Patronat la persona física o jurídica que l'haja d'ocupar.
  
El Patronat inicial queda compost per les següents persones:
  
President: 1. Caixa Popular, Coop. de Crèdit - V., representada per Josep-María Soriano Bessó.
  
Vicepresident: 2. Vicente Iborra Martínez.
  
Secretari patró: 3. José-Joaquín Marí Casañ.
  
Vocals: 4. Miguel-Ángel de Lasa Salamero; 5. Francesc Llobell Mas; 6. Lídia Labios Vendrell, i 7. Viginia-Elena Carrero Planes.
  
Cinqué
  
De conformitat amb l'apartat segon de la declaració III de la Carta Fundacional, els nomenats fundadors acorden delegar per a totes les facultats legalment i estatutàriament delegables el senyor Miguel-Ángel de Lasa Salamero. Les facultats s'entendran delegades amb les limitacions expressades en l'article 14.1, de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Per tant, i singularment o especialment, d'aquest apoderament expressament s'exclouen les següents facultats:
  
a) La facultat de decidir l'alienació o gravamen dels béns i drets descrits en l'article 19.1 de la Llei citada o per a comprometre en àrbitres d'equitat o per a celebrar transaccions sobre tals béns o drets.
  
b) La facultat d'acceptar llegats o donacions amb càrregues que puguen desnaturalitzar el fi fundacional.
  
c) La facultat de repudiar herències o llegats o de deixar d'acceptar donacions.
  
d) La facultat d'autocontractació, de l'article 26 de la Llei de Fundacions mencionada.
  
e) Per a modificar els Estatuts o fusionar-se amb una altra fundació, quan ho haja prohibit el fundador.
  
f) Per a augmentar el percentatge de les despeses d'administració per damunt del 10 % dels ingressos o rendes netes de l'exercici.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 5 de maig de 1998, esmenada per una altra escriptura de data 30 de desembre de 1998, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda com a tal, tenint en compte el fi que persegueix segons el títol II dels seus Estatuts.
  
Cinqué
  
La delegació s'ha efectuat de conformitat amb els estatuts de la fundació, que concretament en l'últim paràgraf del seu article 19, textualment exposa: "... El Patronat podrà delegar les seues facultats en un o més dels seus membres. No són delegables l'aprovació dels comptes i els pressupostos ni aquells actes que requerisquen l'aprovació del Protectorat.", text que és coincident amb l'article 14.1 de la Llei de Fundacions i d'Incentius Fiscals a la Participació Privada en Activitats d'Interés General.
  
Sisé
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15.o del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol, tot això en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a fundació la denominada Fundació Anant-Inroads, en el Registre de Fundacions de la Comunitat Valenciana amb el número 311 (V) i classificar-la com a docent i cultural. El seu domicili radicarà a València, carrer Raconada García Sánchiz, 2, entresòl.
  
Segon
  
Inscriure en el Registre de Fundacions de la Comunitat Valenciana els Estatuts perquè ha de regir-se la fundació, elevats a escriptura pública, de data 5 de maig de 1998, i amb número de protocol 1794, autoritzada pel notari de l'Il·lustre Col·legi de València, el senyor Vicente Espert Sanz, i esmenats per una altra de 30 de desembre de 1998, autoritzada pel mateix notari, amb el número 5369 del seu protocol.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Quart
  
Inscriure la delegació de facultats a favor del senyor Miguel-Ángel de Lasa Salamero, amb les limitacions descrites en l'antecedent de fet cinqué d'aquesta resolució.
  
Notifiqueu l'actual Resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant del conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.